Diari Oficial de la Generalitat Valenciana


Sumari del DOGV 5178, del 17-01-2006 (2005/14060)

RESOLUCIÓ de desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta que realitza l'Ajuntament de Burjassot favor de la Generalitat Valenciana de dos immobles situats en la plaça de la Concòrdia 15 i 16 de la dita població de 205 m² de superfície cada un per a l'ampliació del centre de salut Burjassot II.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14500


Data del document
:   28-12-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Burjassot
    * cultura regional
    * propietat immobiliària
    * transmissió de la propietat

RESOLUCIÓ de desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta que realitza l'Ajuntament de Burjassot favor de la Generalitat Valenciana de dos immobles situats en la plaça de la Concòrdia 15 i 16 de la dita població de 205 m² de superfície cada un per a l'ampliació del centre de salut Burjassot II. [2005/14567]  
L'Ajuntament de Burjassot, en sessió plenària realitzada el dia 28 de desembre de 1998, ratificat per acord de 22 de febrer de 1999, va acordar la cessió gratuïta al Servici Valencià de Salut de dues parcel·les de la seua propietat, de 205 m² de superfície cada una que confronten:  
- Finca número 1, esquerra casa d'Agueda Terrasa Berga; dreta, Antonio Guillen Meseguer, i fons Desamparados, Vicente i Agueda Atienza Terrasa  
- Finca número 2, esquerra Pascual Botet; dreta, carrer Rubert i Villó, i fons casa que dóna al carrer Mendizábal  
A proposta de la Conselleria de Sanitat, de data 21 de juliol del 2005, es van iniciar els tràmits legals oportuns d'acceptació de la cessió.  
L'ajuntament realitza la cessió amb la finalitat de destinar les parcel·les a l'ampliació del centre de salut Burjassot II, el qual no consta en l'Inventari General de Béns i Drets de la Generalitat Valenciana. Ha d'indicar-se que, com a conseqüència dels treballs de revisió de l'Inventari es va comprovar que a Burjassot, carrer Ruben Villó cantonada carrer Mendizábal, hi ha un centre de salut construït i gestionat per la Conselleria de Sanitat, del qual no constaven antecedents en esta conselleria. A fi de controlar la regularització de l'immoble, se li va atribuir el codi d'.alta en tràmit. 46/079/901. Consultat amb la conselleria de Sanitat, informen telefònicament que este centre, que es coneix com .Centre de Salut Burjassot II. és el referit per l'ajuntament en el seu acord de cessió. Haurà, doncs, de sol·licitar-se a la Conselleria de Sanitat i a l'ajuntament la documentació necessària per a regularitzar la situació jurídica de la dita parcel·la i donar-la d'alta en l'Inventari General de Béns i Drets amb caràcter definitiu, sense perjuí que puga acceptar-se la cessió dels terrenys destinats a l'ampliació de l'esmentat centre de salut.  
Tornant a l'acord de cessió de 28/12/98, consta en les actuacions que l'esmentat ajuntament ha complit el que disposen els articles 109 i següents del Reglament de Béns de les Entitats Locals, i que la Conselleria de Sanitat té previsió de despesa necessària per a complir els compromisos que la Generalitat Valenciana adquirix com a conseqüència de l'acceptació de les parcel·les.  
Encara que l'ajuntament cedix l'immoble al Servici Valencià de Salut, este ha de ser acceptat per la Generalitat Valenciana, que exercix les competències en matèria sanitària. El Servici Valencià de Salut, creat per la Llei 8/1987, de 4 de desembre, era un organisme autònom de naturalesa administrativa de la Generalitat Valenciana, dotat de personalitat jurídica pròpia, que tenia com a objecte la protecció de la salut i l'atenció sanitària a la Comunitat Valenciana. La Llei 6/1993, de 31 de desembre, de Pressupostos de la Generalitat Valenciana per a l'exercici 1994 (DOGV 31/11/93), va suprimir, entre altres entitats autònomes de caràcter administratiu, el Servici Valencià de Salut. La llei esmentada establix que les funcions jurídiques de les entitats suprimides serien assumides per les conselleries a què estaven adscrites que se subrogaran en tots els seus drets i obligacions. L'apartat 5 de l'article 46 de la llei esmentada establix que els béns integrants en el patrimoni de les entitats autònomes suprimides s'incorporaran al patrimoni de la Generalitat.  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'art. 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte el servici públic sanitari i adscrit a la Conselleria de Sanitat, a la qual corresponen l'administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Burjassot dels immobles situats en la plaça de la Concòrdia 15 i 16 de la dita població, que té 205 m² de superfície cada una, que confronten:  
- Finca número 1, esquerra casa d'Agueda Terrasa Berga; dreta, Antonio Guillen Meseguer, i fons Desamparados, Vicente i Agueda Atienza Terrasa  
Consta inscrita en el Registre de la Propietat de València número 5, al tom 570, llibre 231, foli 56, finca 355, inscripció 11a.   
Referència cadastral: 5221855TR2777S2956AW.  
- Finca número 2; esquerra, Pascual Botet; dreta, carrer Rubert i Villó, i fons casa recaient en el carrer Mendizábal  
Consta inscrita en el Registre de la Propietat de València número 5, al tom 5, llibre 5, foli 118 finca 645, inscripció 4a.   
Referència cadastral: 8512074EX5894D7991SW.  
Les parcel·les s'accepten lliures de càrregues i gravàmens i al corrent de qualsevol despesa i impost.  
Segon  
La cessió gratuïta realitzada per l'Ajuntament de Burjassot, s'efectua amb la condició de destinar les parcel·les a ampliació del centre de salut Burjassot II i amb subjecció al que establix l'article 111 del Reglament de Béns de les Entitats Locals.  
Tercer  
La parcel·la acceptada, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte el servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Que es notifique la present resolució a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44 de la llei 14/2003, de 10 d'abril, de Patrimoni de la Generalitat Valenciana.  
València, 28 de desembre de 2005.. El conseller d'Economia, Hisenda i Ocupació: Gerardo Camps Devesa.